Document ID: 32008D0856

DECIZIA COMISIEI
din 6 noiembrie 2008
de modificare a Deciziei 2002/613/CE privind centrele aprobate de colectare de material seminal de porcine din Canada și Statele Unite ale Americii
[notificată cu numărul C(2008) 6473]
(Text cu relevanță pentru SEE)
(2008/856/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică schimburilor intracomunitare și importurilor de material seminal de animale domestice din specia porcină (1), în special articolul 8 alineatul (1),
întrucât:
(1)
Decizia 2002/613/CE a Comisiei din 19 iulie 2002 de stabilire a condițiilor de import al materialului seminal de animale domestice din specia porcină (2) stabilește lista țărilor terțe din care statele membre autorizează importul de material seminal de animale domestice din specia porcină, precum și lista centrelor de colectare de material seminal din țările terțe respective aprobate pentru exportul de astfel de material seminal către Comunitate.
(2)
Canada și Statele Unite au cerut efectuarea anumitor modificări la lista centrelor de colectare de material seminal aprobate în conformitate cu Decizia 2002/613/CE, la rubricile referitoare la aceste țări.
(3)
Prin urmare, Decizia 2002/613/CE ar trebui modificată în consecință.
(4)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa V la Decizia 2002/613/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 6 noiembrie 2008.

Labels: 0
3
18
6